**Dječji vrtić „KADUJICA“ BROJ RKP-a:** 52098

**30.svibnja 12 Matični broj:** 05351812

**Okrug Gornji Razina :** 21

**OIB:02527683076 Razdjel:** Nema razdjela

 **Šifra djelatnosti prema NKD-u**: *8510*

Predškolsko obrazovanje

**OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01. – 30.06.2025. GODINE**

**OBRAZLOŽENJE OPĆEG DIJELA**

**ZAKONSKI OKVIR**

U skladu s odredbama Zakona o proračunu (Nar.nov.br. 144/21, čl.76.-čl.86.), Statuta Dječjeg vrtića „KADUJICA“( čl.50. st.1., točka 2), I. izmjena i dopuna statuta od 19.listopada 2022. godine, Pravilnika o polugodišnjem i godišnjem izvještaju o izvršenju proračuna i financijskog plana (Nar.nov.br. 85/2023), Pravilnika o proračunskim klasifikacijama ( Nar.nov.br. 4/2024), Pravilnika o proračunskom računovodstvu i računskom planu (Nar.nov.br. 158/23) , proračunski korisnik, Dječji vrtić “ KADUJICA“, ima obvezu izraditi i dostaviti Upravljačkom tijelu, Polugodišnji Izvještaj o izvršenju financijskog plana za razdoblje 01.01. – 30.06.2025. godine., koji se sastoji od Općeg i Posebnog dijela (tabelarni prikaz) te od Obrazloženja Općeg i Posebnog dijela Izvještaja o izvršenju financijskog plana .

**DJELATNOST VRTIĆA**

Dječji vrtić „KADUJICA“ je javna ustanova za predškolski odgoj i obrazovanje te skrb o djeci predškolske dobi. Rad je organiziran u četiri odgojne skupine ( jaslička skupina, 8-satna vrtićka skupina, dvije 10 - satne vrtićke skupine) s ukupno 86 djece, sukladno Planu i programu rada Vrtića .

Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22, 101/23)) i Državnom pedagoškom standardu predškolskog odgoja i naobrazbe (NN br. 63/8 i 90/10) te svim općim aktima Vrtića i Osnivača Općine Okrug.

**1. PRIHODI I PRIMICI**

Ukupni prihodi i primici su veći za 29,43 % u odnosu na isto izvještajno razdoblje 2024. godine i iznose 45,47 % ukupnih sredstava Financijskog plana. Prihodi i primici su isključivo ostvareni od Osnivača, Općine Okrug.

Povećanje ukupnih prihoda za 2025. godinu u odnosu na isto razdoblje 2024. godine je rezultat povećanog potraživanja sredstava od strane Dječjeg vrtića „KADUJICA“ u svrhu redovnog obavljanja djelatnosti.

**2. RASHODI I IZDACI**

Ukupni rashodi Dječjeg vrtića „KADUJICA“ u odnosu na isto razdoblje 2024. godine su veći za 29,22 % te iznose 45,94% planiranih sredstava za 2025.godinu.

**2.1. Rashodi za zaposlene**

Rashodi za zaposlene su najzastupljeniji u ukupnim rashodima. U odnosu na 2024. godinu rashodi za zaposlene su veći za 38,04 % i iznose 52% planiranih sredstava.

*Plaće bruto*

Izdaci za plaće bruto povećani su za 39,88 % u odnosu na prošlogodišnje razdoblje . Razlog povećanja plaća bruto je povećanje koeficijenata i osnovice zaposlenicima Vrtića , što je u konačnici dovelo do povećanja plaća bruto. Korekcija plaća je bila nužna i iz razloga koji nalaže Zakon o izmjenama i dopunama Zakona o minimalnoj plaći koji je stupio na snagu 01.siječnja 2025. godine, ( Nar. nov. br. 152/24).

*Ostali rashodi za zaposlene*

Izdaci za ostale rashode za zaposlene su povećani za 18,36 % u odnosu na isto razdoblje 2024.godine. Ostali rashodi za zaposlene se odnose na neoporezive primitke koji se ne smatraju dohotkom i određeni su Zakonom i Pravilnikom poreza na dohodak.

*Doprinosi na plaće*

Doprinosi na plaće su povećani kao i plaće bruto za 39,88% u odnosu na isto razdoblje 2024.godine.Povećanje plaća bruto povlači za sobom i stavku povećanja doprinosa..

**2.2. Materijalni rashodi**

Materijalni rashodi su povećani za 3,17 % u odnosu na 2024. godinu i iznose 30% planiranih sredstava. Materijalni rashodi se odnose na: naknade troškova zaposlenima, rashode za materijal i energiju, rashode za usluge i ostale nespomenute rashode poslovanja.

*Naknade troškova zaposlenima* su smanjene za 30,79% u odnosu na izvještajno razdoblje 2024. godine . Razlog smanjenja su manji izdaci za stručno usavršavanje djelatnika .

*Rashodi za materijal i energiju* su povećani za 12,20 % u odnosu na prošlogodišnje razdoblje. Navedeni rashodi obuhvaćaju: materijal i sirovine, energiju, uredski materijal , potrošni materijal za rad s djecom, higijenske potrepštine i sredstva za čišćenje, radnu odjeću i obuću , sitni inventar i materijal i dijelove za tekuće i investicijsko održavanje. Unutar navedenih izdataka najviše su se povećali izdaci za uredski materijal i ostale materijalne rashode i sitni inventar. Razlog povećanja su povećanje cijena određenih proizvoda na tržištu..

*Rashodi za usluge* su povećani za 30,94 % u odnosu na prethodno izvještajno razdoblje . Razlog povećanja u odnosu na isto razdoblje prethodne godine je povećanje cijena usluga na tržištu . U ukupnim izdacima za usluge najvećim dijelom su zastupljene zdravstvene i veterinarske usluge koje obuhvaćaju sistematske preglede djelatnika, obvezne sanitarne i liječničke preglede te analize vode, hrane i uzoraka u skladu s Zakonom o rukovanju hranom, Zakonom o zaštiti pučanstva od zaraznih bolesti i u skladu s HACCP sustavom.

*Ostali nespomenuti rashodi poslovanja* se manji za 28,33% odnosu na isto razdoblje 2024.godine.

**2.3. Financijski rashodi**

*Financijske rashode* Vrtića čine usluge platnog prometa. Oni su u odnosu na isto razdoblje prošle godine veći za 38,81 %. Razlog tome je povećanje cijene naknade za usluge platnog prometa.

**4. IMOVINA**

U prvom polugodištu 2025.godine nabavljena imovina iznosi tek 5,44 % planiranih sredstava te su izdaci za nefinancijsku imovinu manji za 87,39% u odnosu na prvo polugodište 2024. godine.

**5. UKUPAN REZULTAT:** na kraju prvog polugodišta 2025. godine utvrđenje ukupan rezultat, manjak od 3.723,51 EUR . Iskazani manjak prihoda poslovanja 3.070,51 EUR se odnosi na rashode koji obuhvaćaju izvještajno razdoblje , ali Vrtić za njih od Osnivača do kraja razdoblja nije potražio sredstva. Ukupni manjak prihoda od nefinancijske imovine 653,00 EUR je nastao uslijed nabave dugotrajne nefinancijske imovine.

**6. UKUPNE DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2024.= stanje obveza 01.01.2025. | Stanje obveza na dan 30.06.2025. |
| Ukupne obveze | 3.489,41 | 12.753,91 |
| Dospjele obveze | 0,00 |  1.627,64 |

Iznos dospjelih obveza od 676,75 EUR , dobavljaču još nije podmiren jer usluga popravka hladnjaka nije izvršena do kraja. U dogovoru s dobavljačem čim usluga bude izvršena račun će biti podmiren. Preostali iznos dospjelih obveza od 950,89 EUR je podmiren sa zadnjim datumom dospijeća, ali s obzirom na vrijeme uplate transakcija je prebačena za sljedeći dan koji prelazi rok dospijeća obveze.

**7. POPIS NOVČANIH SREDSTAVA**

|  |  |  |
| --- | --- | --- |
|  | Popis novčanih sredstava 01.01.2025. | Popis novčanih sredstava 30.06.2025. |
| Žiro račun | 2.294,33 |  581,67 |
| Blagajna |  303,47 | 6.992,08 |

U blagajni su povećana sredstva uslijed primljenih depozita od roditelja čija djeca koriste uslugu ljetnog dežurstva. Jamčevni polozi su uređeni Pravilnikom o upisu i mjerilima upisa djece u Dječji vrtić „KADUJICA.“

**ZAKLJUČAK**

Iz Obrazloženja općeg dijela Izvještaja o izvršenju financijskog plana je vidljivo je da su prihodi i rashodi Dječjeg vrtić „KADUJICA“ u skladu s Financijskim planom za 2025.godinu.

Sve aktivnosti su izvršene u cilju praćenja pedagoških standarda uz istovremeno uvažavanje računovodstvenih standarda.

**OBRAZLOŽENJE POSEBNOG DIJELA**

Osnovni i jedini program Dječjeg vrtića „KADUJICA“ je Redovan rad dječjeg vrtića . Osnovna funkcija vrtića je predškolsko obrazovanje.

Program redovnog rada se provodi kroz četiri aktivnosti i četiri izvora financiranja:

|  |
| --- |
| **PROGRAM: Redovan rad dječjeg vrtića** |
| **Aktivnost** | **Izvor financiranja** |
| Aktivnost A210001Poslovi stručnih , administr.i izvrš. tijela | Opći prihodi i primici |
| Aktivnost A210002Nabava dugotrajne imovine za rad Vrtića  | 1.Opći prihodi i primici2.Kapitalne donacije |
| Aktivnost A210003Sufinanciranje roditelja za usluge Vrtića | Ostali prihodi za posebne namjene |
| Aktivnost A210004Pomoći nadležnih ministarstava  | Ostale pomoći |

**IZVRŠENJE RASHODA PREMA IZVORIMA FINANCIRANJA**

1. IZVOR FINANCIRANJA: Opći prihodi i primici (Osnivač-Općina Okrug)

a) Aktivnost A210001- Poslovi stručnih, administrativnih i izvršnih tijela: rashodi za zaposlene, materijalni rashodi i financijski rashodi

b) Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina).

Rashodi čiji su izvor financiranja Opći prihodi i primici iznose 100 % zastupljenih rashoda. Opći primici kao izvor financiranja rashoda poslovanja u prvih 6 mjeseci 2025. godine su jedini zastupljeni u ukupnim primicima te su izvor financiranja dvjema aktivnostima (A210001 i A21002) koje su opisane gore u tekstu.

2 .IZVOR FINANCIRANJA: Ostali prihodi za posebne namjene

a) Aktivnost A210003 – Sufinanciranje roditelja za usluge vrtića : materijalni rashodi, rashodi za materijal i energiju i rashodi za usluge.

Rashodi čiji su izvor financiranja Ostali prihodi za posebne namjene nisu zastupljeni jer Vrtić nije ostvario u ovom razdoblju prihode po posebnim propisima..

3. IZVOR FINANCIRANJA: POMOĆI

Aktivnost A210004 - Pomoći nadležnih ministarstava : materijalni rashodi za materijal i energiju.

Rashodi čiji su izvor financiranja pomoći nisu zastupljeni jer do 30.06.2025. godine Vrtić nije ostvario prihode od pomoći Ministarstva znanosti, obrazovanja i mladih za djecu s poteškoćama i djecu predškolske dobi jer se još čeka odluka nadležnog Ministarstva.

4. IZVOR FINANCIRANJA: Kapitalne donacije

 Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina).

Rashodi čiji su izvor financiranja donacije nisu zastupljeni u 2025. godini jer vrtić nije ostvario prihode od donacija.

Cilj svih aktivnosti je stvaranje ugodnog , toplog i poticajnog okruženja za djecu svih vrtićkih skupina uz osiguravanje optimalnih materijalnih uvjeta (energetska vrijednost hrane, standardi higijene, edukativan potrošni i didaktički materijal u skladu s pedagoškim i obrazovnim standardima, opskrba energijom..).